open-index/open-wikipedia-markdown huggingface dataset:
Μαγουλιανίτικα Πάτρας

Η ονομασία **Μαγουλιανίτικα** περιγράφει παλιά γειτονιά της Πάτρας, η οποία βρισκόταν στο κεντρικό τμήμα της πόλης, στη λεγόμενη *Άνω Πόλη*. Η συνοικία βρισκόταν στο τέρμα της σημερινής οδού *Παντοκράτορος*.

Η ονομασία της συνοικίας οφείλεται στο ότι στην περιοχή κατοίκησαν έποικοι προερχόμενοι από τα Μαγούλιανα Γορτυνίας, οι οποίοι μετακινήθηκαν στην Πάτρα για να εργαστούν κυρίως στις σταφιδοκαλλιέργειες αλλά και ως υλοτόμοι και αγωγιάτες. Η συνοικία καταλάμβανε την περιοχή όπου κατά την περίοδο της λεγόμενης Α΄ Τουρκοκρατίας βρισκόταν η εβραϊκή συνοικία της πόλης.

Την ονομασία «Μαγουλιανίτικα» έφερε το 19ο αιώνα και περιοχή πίσω από το ναό του Αγίου Νικολάου, στο κέντρο της Πάτρας.

## Παραπομπές


## Βιβλιογραφία
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Μαγουλιανίτικα (πρόκειται για δύο ξεχωριστά λήμματα με την ίδια ονομασία).

Κατηγορία:Συνοικίες της Πάτρας
Λέσεκ του Ντόμπζινι

Ο **Λέσεκ**, πολων. Leszek (πριν το 1302 - 10 Ιουλίου 1316) από τον Οίκο των Πιαστ ήταν δούκας τού Ντόμπζινι (1312-16) μαζί με τους μικρότερους αδελφούς του.

## Βιογραφία
Ήταν ο πρωτότοκος γιος τού Σιεμόβιτ δούκα τού Ντόμπζινι και της Αναστασίας των Ρουρικιδών, κόρης τού Λέοντα Α΄ της Γαλικίας-Βολινίας.

Αδέλφια του ήταν ο Βλάντισλαφ ο *κυφός*, ο Μπολέσλαφ, κ.ά.

Το μόνο γνωστό γι' αυτόν είναι η μνεία του στο καταστατικό τού Γιαν τού Κιζίελεφ κατά τη διάρκεια της Πολωνο-Τευτονικής δίκης στη Βαρσάβα (Βαρσοβία) το 1339. Επειδή αυτή είναι η μόνη αναφορά σύγχρονης σε αυτόν πηγής που τον ονομάζει, η ύπαρξή του είναι θέμα συζήτησης μεταξύ των ιστορικών. Αν υπήρξε, θα απεβίωσε νέος ως το 1316, ακόμη υπό την επιτροπεία της μητέρας του και τού θείου του Βλάντισλαφ Α΄ τού *βραχύ*.

## Παραπομπές

## Πηγές
* O. Balzer: Genealogia Piastów, Akademia Umiejętności, Kraków 1895, pp. 361–362 (Wielkopolska Biblioteka Cyfrowa, pp. 370–371/582 (in Polish) [retrieved 16 February 2015]).
* K. Jasiński: Rodowód Piastów małopolskich i kujawskich, Wydawnictwo Historyczne, Poznań – Wrocław 2001, pp. 172–173.
* S. A. Sroka: Leszek, [in:] K. Ożóg, S. Szczur (ed.), Piastowie. Leksykon biograficzny, Wydawnictwo Literackie, Kraków 1999, p. 243.

Κατηγορία:Οίκος των Πιαστ
Βιβάρα

μικρογραφία|Το νησί Βιβάρα (θέα από το ακρωτήριο Solchiaro)
Η **Βιβάρα** () είναι μικρό ιταλικό νησί, ευρισκόμενο σε πολύ μικρή απόσταση από την Προτσίντα, νοτιοδυτικά αυτής. Είναι ένα από τα Φλεγραία Νησιά, στο βόρειο άκρο του κόλπου της Νάπολης, εντός του Τυρρηνικού πελάγους. Δυτικά του νησιού βρίσκεται η νήσος Ίσκια. Υπάγεται στην Επαρχία Νάπολης της Περιφέρεια Καμπανίας.

## Δείτε επίσης
* Προτσίντα

## Εξωτερικοί σύνδεσμοι
* Gruppo Naturalistico Isola di Vivara - Isoladivivara.it 

Κατηγορία:Νησιά της Ιταλίας
Βλάντισλαφ ο Κυφός

Ο **Βλάντισλαφ** ο *κυφός*, πολων. Władysław garbaty (p. 1303/5 - 5 Ιουνίου 1351/Απρίλιος 1352) από τον Οίκο των Πιαστ ήταν δούκας τού Ντόμπζινι (1312-27) και της Βέντσιτσα (1327-).

## Βιογραφία
Ήταν ο δεύτερος γιος τού Σιεμόβιτ δούκα τού Ντόμπζινι και της Αναστασίας, κόρης τού Λέοντα Α΄ της Γαλικίας-Βολινίας.

Το 1316 ο Βλάντισλαφ συμφώνησε με τον Φλοριάν Λάσκαρι επίσκοπο τού Πουότσκ σχετικά με την πληρωμή τού φόρου της δεκάτης, έτσι ήρθη ο αφορισμός, που είχε τεθεί στην οικογένειά του από το 1310. Όταν ξεκίνησε την ανεξάρτητη εξουσία του, ήταν πιστός υποστηρικτής τού θείου του και πιο πριν επιτρόπου της αρχής Βλαδισλάβ Α΄ τού *βραχύ*, τον οποίο αναγνώρισε ως επικυρίαρχο.

Κατά την εξουσία του ο Βλάντισλαφ και ο αδελφός του Μπολέσλαφ προσπάθησαν να κρατήσουν μία φιλική πολιτική με την Εκκλησία: το 1323 ίδρυσαν μαζί με τη μητέρα τους νοσοκομείο για το Τάγμα τού Παναγίου Τάφου στο Ρίπιν και το 1332 παραχώρησαν αρκετές κώμες, όπως η Λόντζα (Γουτς) σε αέναη ιδιοκτησία από τους επισκόπους της Κουγιάβια.

Το 1327/8 ένεκα της απειλής του Τευτονικού Τάγματος, ο βασιλιάς της Πολωνίας πρότεινε στους δύο αδελφούς την ανταλλαγή της πατρογονικής ιδιοκτησίας τού Ντόμπζινι με τη Βέντσιτσα. Η συμφωνία επισημοποιήθηκε το 1327.

## Πηγές
* K. Jasiński: Rodowód Piastów małopolskich i kujawskich, Poznań – Wrocław 2001, p. 180; J. Bieniak: Kształtowanie się terytorium ziemi dobrzyńskiej w średniowieczu, [in:] "Zapiski Historyczne" 51, 1986, n° 3, p. 21.



Κατηγορία:Οίκος των Πιαστ
Μπολέσλαφ του Ντόμπζινι

Ο **Μπολέσλαφ**, πολωνικά: Bolesław (1303/6 - 1 Οκτωβρίου 1327/12 Μαρτίου 1329, μάλλον το 1328) από τον Οίκο των Πιαστ ήταν δούκας τού Ντόμπζινι (1312-27) και της Βέντσιτσα (1327-).

## Βιογραφία
Ήταν ο τέταρτος γιος τού Σιεμόβιτ δούκα τού Ντόμπζινι και της Αναστασίας των Ρουρικιδών, κόρης τού Λέοντα Α΄ της Γαλικίας-Βολινίας. Ίσως έλαβε το όνομα τού εξαδέλφου τού πατέρα του, τού Μπολέσλαφ Β΄ δούκα τού Πουότσκ.

Δεν κυβέρνησε ποτέ μόνος του· όταν απεβίωσε ο πατέρας του, ήταν υπό την επιτροπεία της μητέρας του και τού θείου του Βλάντισλαφ Α΄ τού *βραχύ*. Από το 1316 έμεινε υπό την κηδεμονία τού δευτερότοκου (και μόνου επιζώντα) αδελφού του Βλάντισλαφ τού *κυφού*, με τον οποίο εξέδιδαν μαζί έγγραφα από το 1322. Εμφανίζεται για πρώτη φορά στις πηγές με τη μητέρα και τον αδελφό του σε έγγραφο τού 1316, που εκδόθηκε από τον Φλοριάν Λάσκαρι επίσκοπο τού Πουότσκ και αφορά την πληρωμή τού φόρου της δεκάτης. Το 1323 μαζί με τον αδελφό του ίδρυσαν νοσοκομείο για το Τάγμα τού Παναγίου Τάφου στο Ρίπιν. Η τελευταία αναφορά του σε πηγές είναι η 20ή Μαρτίου 1326.

## Παραπομπές


## Πηγές
* K. Jasiński: Rodowód Piastów małopolskich i kujawskich, Poznań – Wrocław 2001, p. 180. The same date of birth is provided by S. A. Sroka: Bolesław, [in:] K. Ożóg, S. Szczur (ed.), Piastowie. Leksykon biograficzny, Kraków 1999, p. 244; O. Balzer: Genealogia Piastów, Kraków 1895, p. 364.

Κατηγορία:Οίκος των Πιαστ
Φλεγραία Νησιά

thumb|right|250px|Άποψη της Προτσίντα και Ίσκιας από το ακρωτήριο Μισένο.

Τα **Φλεγραία Νησιά** ή και **Φλεγραίες Νήσοι** () είναι σύμπλεγμα νησιών στη νότια Ιταλία και δυτικά των ακτών της ηπειρωτικής χώρας. Βρίσκονται στο βόρειο τμήμα του κόλπου της Νάπολης που είναι μέρος του Τυρρηνικού πελάγους. Υπάγονται στην Περιφέρεια Καμπανίας.

## Νησιά
Τα κύρια νησιά του συμπλέγματος είναι η Ίσκια και η Προτσίντα, ενώ δευτερεύοντα είναι η Βιβάρα και η Νησίδα. Κάποιες φορές στα Φλεγραία Νησιά περιλαμβάνεται και το Κάπρι αλλά συχνά παραλείπεται λόγω γεωλογικών σχηματισμών και απόστασης σχετικά μεγάλης σε σχέση με αυτήν που έχουν μεταξύ τους τα υπόλοιπα.

## Ονομασία
Η ονομασία των νησιών προέρχεται από την κοινή υπαγωγή αυτών στη γεωλογική περιοχή των Φλεγραίων Πεδίων.

## Δείτε επίσης
* Πιθηκούσσες

## Παραπομπές


Κατηγορία:Νησιά της Ιταλίας
Κατηγορία:Καμπανία (Ιταλία)
Γκραν Πρι Μεγάλης Βρετανίας 2018 (Φόρμουλα 1)

Το **Γκραν Πρι Μεγάλης Βρετανίας 2018** ήταν ο 10ος αγώνας της χρονιάς στο Παγκόσμιο πρωτάθλημα της Φόρμουλα 1 και πραγματοποιήθηκε την 1 Ιουλίου 2018 στην πίστα του Silverstone. Αυτή ήταν η 54η φορά που διεξήχθη αγώνας της Φόρμουλα 1 σε αυτή την πίστα.

## Πρόγραμμα τριημέρου

## Ελαστικά

## Ελεύθερα Δοκιμαστικά

### Free Practice 1 (FP1)

Στα πρώτα δοκιμαστικά της Παρασκευής, στις 6 Ιουλίου 2018, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

### Free Practice 2 (FP2)

Στα δεύτερα δοκιμαστικά της Παρασκευής, στις 6 Ιουλίου 2018, ο καιρός ήταν καθαρός. Όλοι οι οδηγοί χρησιμοποίησαν την μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

### Free Practice 3 (FP3)

Στα τρίτα δοκιμαστικά του Σαββάτου, στις 7 Ιουλίου 2018, ο καιρός ήταν καθαρός. Όλοι οι οδηγοί χρησιμοποίησαν την μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

## Κατατακτήριες δοκιμές

Οι κατατακτήριες δοκιμές έλαβαν μέρος το Σάββατο 7 Ιουλίου 2018 λίγες ώρες μετά το FP3. Την Pole Position κέρδισε ο Λιούις Χάμιλτον με τον Σεμπάστιαν Φέτελ να συμπληρώνει την 1η σειρά της εκκίνησης.

**Έντονοι χαρακτήρες**&nbsp;- Pole position*Πλάγιοι χαρακτήρες*&nbsp;- Ταχύτερος γύρος κάθε Q

## Αγώνας

Ο αγώνας διεξήχθη την Κυριακή 8 Ιουλίου 2018.

### Ποινές

Εδώ παρουσιάζονται οι ποινές που δέχθηκαν οι οδηγοί πριν την έναρξη των αγώνων.

### Τελική κατάταξη

&nbsp;– Εκκίνησε από τα Πιτ.
&nbsp;– Ο Πιερ Γκασλί τερμάτισε 10ος όμως δέχθηκε ποινή 5 δευτερολέπτων για πρόκληση σύγκρουσης.
**†**&nbsp;- Εγκατέλειψε αλλά κατατάχθηκε καθώς είχε συμπληρώσει το 90% της διαδρομής.

## Πηγές

- Επίσημος Ιστότοπος
- FIA
- Fox Sports
- Sky Sports
- Autosport

## Παραπομπές


Κατηγορία:Παγκόσμιο πρωτάθλημα Φόρμουλα 1 το 2018
Σάντο Στέφανο (Ποντίνε)

thumb|right|250px|Χάρτης των Νήσων Ποντίνε.

Το νησί **Σάντο Στέφανο** ( / μετάφρ.: *Άγιος Στέφανος*) βρίσκεται στο νησιωτικό σύμπλεγμα (αρχιπέλαγος) Ποντίνε στην Τυρρηνική θάλασσα, δυτικά της ηπειρωτικής Ιταλίας, καθώς και σε μικρή απόσταση από την όμορη νήσο Βεντοτένε, ανατολικά αυτής.

Το νησί έχει κυκλικό σχήμα και η διάμετρος του δεν ξεπερνά τα 400 μέτρα.

## Εξωτερικοί σύνδεσμοι
* 

Κατηγορία:Νησιά της Ιταλίας
Θανατική ποινή στην Αλβανία

Η τελευταία εκτέλεση πολίτη που πραγματοποιήθηκε στην Αλβανία ήταν με απαγχονισμό στις 29 Ιουνίου 1995. Ενώ η θανατική ποινή καταργήθηκε για φόνο την 1 Οκτωβρίου 2000, διατηρήθηκε ακόμα για προδοσία και στρατιωτικά αδικήματα. Ο λόγος για την κατάργηση της θανατικής ποινής στην Αλβανία καθώς και σε άλλες Ευρωπαϊκές χώρες είναι η υπογραφή του Πρωτοκόλλου Αρ. 6 της ΕΣΔΑ. Στην Αλβανία, αυτό τέθηκε σε ισχύ την 1η Οκτωβρίου 2000.

Υπό τον κομμουνισμό, η Αλβανία διατηρούσε τη θανατική ποινή και χρησιμοποιήθηκε συχνά το 1941-1985.

Το 2007, η Αλβανία επικύρωσε το Πρωτόκολλο Αρ. 13 του ΕΣΔΑ, καταργώντας τη θανατική ποινή υπό όλες τις περιστάσεις, αντικαθιστώντας την με ισόβια κάθειρξη.

## Παραπομπές


Αλβανια
Βεντοτένε

thumb|right|250px|Άποψη του Πόρτο Ρομάνο (μετάφρ.: ρωμαϊκό λιμάνι) - Βεντοτένε.

Η νήσος **Βεντοτένε** (, , εκ του αρχαιοελληνικού: *Πανδατερία* ή *Πανδατωρία*) βρίσκεται στο νησιωτικό σύμπλεγμα (αρχιπέλαγος) Ποντίνε στην Τυρρηνική θάλασσα, δυτικά της Νάπολης. Σε μικρή απόσταση αυτό στα ανατολικά βρίσκεται επίσης η νήσος Σάντο Στέφανο. Ο ομώνυμος δήμος έχει πληθυσμό 708 μόνιμους κάτοικους (2008).

Υπάγεται στην Επαρχία της Λατίνα της Περιφέρειας Λάτιο (Λάτσιο), ευρισκόμενο κοντά στα όρια με την Περιφέρεια Καμπανίας.

## Εξωτερικοί σύνδεσμοι
* Ιστοσελίδα: comune.ventotene.lt.it (ιταλικά).

Κατηγορία:Νησιά της Ιταλίας
Θανατική ποινή στο Τουρκμενιστάν

Η **θανατική ποινή στο [[Τουρκμενιστάν]]** αρχικά επιτρεπόταν από το Άρθρο 20 του Συντάγματος του 1992, όπου περιγραφόταν ως «μια εξαιρετική τιμωρία για τα βαρύτερα των εγκλημάτων». Το Δεκέμβριο του 1999, ένα προεδρικό διάταγμα κατήργησε τη θανατική ποινή "για πάντα".

Το Τουρκμενιστάν είναι μέλος του Δεύτερου Προαιρετικού Πρωτοκόλλου στο Διεθνές Σύμφωνο για τα ατομικά και Πολιτικά Δικαιώματα, με σκοπό την κατάργηση της θανατικής ποινής. Η θανατική ποινή αντικαταστάθηκε με ισόβια κάθειρξη.

## Παραπομπές


Του
Θανατική ποινή στη Συρία

Η θανατική ποινή είναι νόμιμη στη Συρία. Η ισχύουσα νομοθεσία επιτρέπει την θανατική ποινή για εσχάτη προδοσία; κατασκοπεία; φόνο, εμπρησμό που προκαλεί θάνατο, την απόπειρα εγκλήματος που είναι επιλέξιμο για θάνατο, η υποτροπή για κακούργημα που τιμωρείται με ισόβια καταναγκαστική εργασία, οι πολιτικές πράξεις και στρατιωτικά αδικήματα, όπως η χρήση όπλων κατά της Συρίας στις τάξεις του εχθρού, η εγκατάλειψη των ενόπλων δυνάμεων υπέρ του εχθρού, η ανυπακοή, η επανάσταση και πράξεις υποκίνησης υπό στρατιωτικό νόμο ή σε καιρό πολέμου, βίαιη ληστεία, τρομοκρατία, η υποβολή ενός ατόμου σε βασανιστήρια ή βάρβαρη μεταχείριση κατά τη πραγματοποίηση συμμοριακής ληστείας, βιασμός, συμμετοχή στη Μουσουλμανική Αδελφότητα, προσχώρηση στο Ισλαμικό Κράτος του Ιράκ και του Λεβάντε, διακίνηση ναρκωτικών, πολιτική ανυπακοή και παραποίηση αποδεικτικών στοιχείων που έχουν την καταδίκη ενός τρίτου ατόμου για αδίκημα για ναρκωτικά και τη καταδίκη του σε θάνατο. Οι εκτελέσεις πραγματοποιούνται δημόσια με απαγχονισμό.

## Παραπομπές


Συρια
Κατηγορία:Παραβιάσεις των ανθρωπίνων δικαιωμάτων
Θανατική ποινή στην Ανδόρρα

Ο Πέρε Αρένι ήταν ο τελευταίος άνθρωπος που εκτελέστηκε στην Ανδόρρα. Πυροβολήθηκε από ένα εκτελεστικό απόσπασμα για το φόνο του αδελφού του, Άντονι Αρένι, στις 18 Οκτωβρίου 1943. Η θανατική ποινή καταργήθηκε στην Ανδόρα το 1990 και το Πρωτόκολλο Αρ. 6 του ΕΣΔΑ, τέθηκε σε ισχύ την 1η Φεβρουαρίου 1996.

## Παραπομπές


## Εξωτερικοί σύνδεσμοι
* https://web.archive.org/web/20050324105012/http://www.geocities.com/richard.clark32%40btinternet.com/europe.html

Ανδορρα
Wild (ταινία, 2016)

Το **Wild** είναι γερμανική ταινία δράματος του 2016 σκηνοθετημένη από την Νικολέτ Κρέμπιτς. Παρουσιάστηκε στο τμήμα του World Cinema Dramatic Competition στο Φεστιβάλ Κινηματογράφου Σάντανς του 2016.

## Πλοκή
Η πρωταγωνίστρια, μια νεαρή γυναίκα που ονομάζεται Άνια, ζει σε απομόνωση σε ένα προκατασκευασμένο συγκρότημα κατοικιών στο Χάλλε-Νόιστατ. Στην δουλειά της ως ειδικός της τεχνολογίας των πληροφοριών σε διαφημιστικό πρακτορείο, παρενοχλείται από το τυραννικό αφεντικό της τον Μπόρις, ο οποίος την ίδια στιγμή προσελκύεται από αυτήν. Μια μέρα, όταν πηγαίνει σπίτι από τη δουλειά, η Άνια συναντά έναν λύκο σε ένα πάρκο. Η συνάντηση με το άγριο ζώο προκαλεί μια ισχυρή έλξη στην Άνια. Οι σκέψεις της περιβάλλονται όλο και περισσότερο γύρω από τον λύκο, τον οποίο προσπαθεί να προσεγγίσει φωνάζοντας σε αυτόν τη νύχτα, αγοράζοντας κρέας ή ακόμα και ζωντανά κουνέλια για φαγητό. Αποφασίζει να φέρει τον λύκο σε αυτήν. Τελικά καταφέρνει να αναισθητοποιήσει το ζώο και να το φέρει στο διαμέρισμά της. Ενώ παραμελεί τις διαπροσωπικές της επαφές - με τους συναδέλφους αλλά και με την αδελφή της - η Άνια αρχίζει να αφήνεται στα ένστικτά της. Φαίνεται όλο και περισσότερο να παραμελεί τον έξω κόσμο, αλλά και γεμάτη αυτοπεποίθηση και με σεξουαλική ελευθερία. Αυτό αντανακλά τη σταδιακά πιο έντονη και πιο οικεία σχέση με τον λύκο, με τον οποίο τώρα πια ζει πραγματικά μαζί. Ξεκινά ένα είδος ερωτικής σχέσης με το ζώο. Τελικά, υπάρχει το τελικό διάλειμμα με τον Μπόρις και τη δουλειά της στο γραφείο. Στο τέλος, η Άνια πηγαίνει ακόμη και να ζήσει για τα καλά στην άγρια φύση με τον λύκο.

## Καστ
* Λίλιτ Στάνγκενμπεργκ
* Γκεόργκ Φρίντριχ
* Ζίλκε Μπόντενμπεντερ

## Παραπομπές


## Εξωτερικοί σύνδεσμοι
* 

Κατηγορία:Ταινίες του 2016
Κατηγορία:Γερμανόφωνες ταινίες
Κατηγορία:Γερμανικές ταινίες
Κατηγορία:Γερμανικές δραματικές ταινίες
Εσκάλντες-Ενγκορντάνι

Το **Εσκάλντες-Ενγκορντάνι** (καταλανική προφορά: əsˈkaɫdəz əŋɡurˈðaɲ, τοπική προφορά: asˈkaɫdez aŋɡoɾˈðaɲ) είναι μία από τις ενορίες της Ανδόρας. Η ενορία αποτελείται από τις περιοχές Λες Εσκάλντες, Ενγκορντάνι, Ελς Βιλάρς ντ'Ενγκορντάνι, Ενγκολαστέρς και Ελ Φενέρ. Το 2014 είχε πληθυσμό 13.634 κατοίκων. Οι αξιοσημείωτες εκδηλώσεις περιλαμβάνουν το ετήσιο φεστιβάλ τζαζ της πόλης.

## Εκπαίδευση
Το ισπανικό διεθνές δημοτικό σχολείο Escuela Española de Escaldes εξυπηρετεί την κοινότητα.

## Αξιοσημείωτα άτομα

* Πιλάρ Μπουργκές Μονσερράτ (γεννήθηκε στο Εσκάλντες το 1958), συγγραφέας σύντομων ιστοριών
* Αντόνι Μαρτί (γεννήθηκε το 1963 στο Εσκάλντες-Ενγκορντάνι), αρχιτέκτονας και πολιτικός που είναι ο Πρωθυπουργός της Ανδόρας από το Μάιο του 2011
* Εμίλι Πέρες (γεννήθηκε το 1966 στο Εσκάλντες-Ενγκορντάνι), πρώην ποδηλάτης. Αγωνίστηκε στους Ολυμπιακούς Αγώνες 1988 και τους Ολυμπιακούς Αγώνες 1992.
* Χαβιέρ Πέρες (γεννήθηκε το 1968 στο Εσκάλντες-Ενγκορντάνι), πρώην ποδηλάτης. Αγωνίστηκε στους Ολυμπιακούς Αγώνες 1988 και τους Ολυμπιακούς Αγώνες 1992.
* Λουντμίλα Λακουέβα Κανούτ (γεννημένη το 1971), συγγραφέας φαντασίας και μη φαντασίας
* Χαβιέρ Καπντεβίλα Ρομέρο (γεννήθηκε το 1976 στο Κανίγιο), ορειβάτης του σκι από το Εσκάλντες-Ενγκορντάνι.
* Τζόαν Βιλάνα Ντίας (γεννήθηκε το 1977 στο Εσκάλντες-Ενγκορντάνι), ορειβάτης του σκι.
* Αριάντνα Τουντέλ Κουμπέρες (γεννήθηκε το 1978 στο Εσκάλντες-Ενγκορντάνι), ποδηλάτης δρόμου και ορειβάτης του σκι.
* Ντέιβιντ Αλμπός (γεννήθηκε το 1984 στο Εσκάλντες-Ενγκορντάνι), επαγγελματικός ποδηλάτης δρόμου
* Σέρχιο Μορένο (γεννήθηκε το 1987 στο Εσκάλντες-Ενγκορντάνι), ποδοσφαιριστής
* Μαρκ Βαλές (γεννήθηκε το 1990 στο Λες Εσκάλντες), ποδοσφαιριστής
* Κλαούντια Γκούρι (γεννήθηκε το 1995 στο Εσκάλντες), αθλήτρια και πρώην παίκτρια της καλαθοσφαίρισης

## Παραπομπές


## Εξωτερικοί σύνδεσμοι

Κατηγορία:Πόλεις της Ανδόρρας
Ρουπιμαϊζέ

μικρογραφία|Φέτες του ψωμιού ρουπιμαϊζέ
Το **ρουπιμαϊζέ **(λετονικά: rupjmaize) είναι παραδοσιακό σκούρο ψωμί από σίκαλη και θεωρείται είδος πρώτης ανάγκης της λετονικής διατροφής. Οι πρώτες γραπτές αναφορές για το λετονικό ψωμί σίκαλης  βρέθηκαν σε ένα βιβλίο συνταγών που χρονολογείται από το 1901.

Παρασκευάζεται σε κλίβανο τροφοδοτούμενο από ξύλο σε ένα κλώνο με αλεύρι (τύποι 1740. και 1800.), αλεύρι σίκαλης, προσθέτοντας βύνη και κύμινο ως συστατικά, τα οποία δίνουν γεύση και οσμή.

Χρησιμοποιείται για να την παρασκευή του Ρουπιμαϊζές καρτογιούμς, ένα παραδοσιακό λετονικό επιδόρπιο.

## Παραπομπές


Κατηγορία:Τρόφιμα πρώτης ανάγκης
Κατηγορία:Λετονική κουζίνα
Σερ Γουίλλιαμ Νέβιλ

Ο **Σερ Γουίλλιαμ Νέβιλ** (1338 - 19 Οκτωβρίου 1391), Κοντόσταυλος του *κάστρου του Νότιγχαμ* ήταν τέταρτος γιος του Ραλφ Νέβιλ, 2ου βαρόνου των Νέβιλ του Ρέμπι και της Αλίκης Αούντλει. Έγινε περίφημος Σταυροφόρος μαζί με τον Λολλαρδό αδελφό του Ιωάννη Κλάνβοου με τον οποίο τάφηκε μαζί στο Τέμενος Αράπ στην Κωνσταντινούπολη. Στέφτηκε ιππότης από τον Ριχάρδο Β΄ της Αγγλίας και στην συνέχεια πήρε τον τίτλο του  Κοντόσταυλου του κάστρου του Νότιγχαμ.

## Ο θρύλος του Ρομπέν των Δασών

Ο ιστορικός του Νότιγχαμ Τόνι Σκουφάμ-Μπίλτον συνδέει την πολύ στενή σχέση του Γουίλλιαμ Νέβιλ και του Ιωάννη Κλάνβοου με τον θρύλο του Ρομπέν των Δασών. Οι δύο άντρες είχαν στενό δεσμό μεταξύ τους παρά το γεγονός ότι ο Γουίλλιαμ Νέβιλ είχε παντρευτεί δυο φορές σε πρώτο γάμο την Ελισάβετ Λε Γουάλει και σε δεύτερο γάμο την Αλίκη του Σαιν Φιλβέρτ. Ο Ιωάννης Κλάνβοου ήταν ποιητής και έγραψε μια μπαλάντα προς τιμή του Ριχάρδου Β΄ όταν ο Άγγλος βασιλιάς επισκέφτηκε το *κάστρο του Νότιγχαμ*, το θέμα της μπαλάντας ήταν οι σχέσεις του με τον Ιωάννη Κλάνβοου. Οι δυο άνδρες είχαν μεταξύ τους *"δεσμό αδελφοποίησης"* και ο Γουίλλιαμ Νέβιλ πέθανε στην Κωνσταντινούπολη δυο μέρες μετά τον Κλάνβοου.

Σε μια εισαγωγή σε Χρονικό του 14ου αιώνα από μοναχούς στο Αββαείο του Ουέστμινστερ καταγράφεται ότι ο Γουίλλιαμ Νέβιλ πέθανε από την λύπη του δυο μέρες μετά τον θάνατο του Κλάνβοου. Το Χρονικό γράφει : *"Στις 17 Οκτωβρίου σε ένα χωριό στην Ελλάδα κοντά στην Κωνσταντινούπολη ένας διακεκριμένος ιππότης ο σερ Ιωάννης Κλάνβοου πεθαίνει. Ο Σερ Γουίλλιαμ Νέβιλ που ήταν υπερβολικά συνδεδεμένος μαζί του στενοχωρήθηκε τόσο πολύ που αποφάσισε από τότε να μην ξαναφάει ποτέ, πέθανε σε δυο μέρες στο ίδιο χωριό, οι δυο άντρες προέρχονταν από μεγάλες αριστοκρατικές οικογένειες στην Αγγλία"*.
Το γλυπτό στον τάφο των δυο ανδρών απεικονίζει τον έναν άνδρα να φυλάει τον άλλον, το ανακάλυψαν στο Τέμενος του Αράπ και βρίσκεται σήμερα στο *Αρχαιολογικό Μουσείο της Κωνσταντινούπολης*.

## Παραπομπές


## Πηγές
*Bray, Alan (2006). The Friend

## Εσωτερικοί σύνδεσμοι
*Ο Ρομπέν των Δασών

Κατηγορία:Οικογένεια Νέβιλ
Αλεξάντερ Νέβιλ

Ο **Αλεξάντερ Νέβιλ** (1340 - 1392) επιφανής Άγγλος μεσαιωνικός κληρικός και αρχιεπίσκοπος της Υόρκης (1374 - 1388) ήταν πέμπτος και μικρότερος γιος του Ραλφ Νέβιλ, 2ου βαρόνου των Νέβιλ του Ρέμπι και της Αλίκης Αούντλει. Ο Αλεξάντερ Νέβιλ ήταν μέλος της Οικογένειας Νέβιλ που ήταν πανίσχυρη στην βόρεια Αγγλία.

Ο πρώτος εκκλησιαστικός διορισμός του Αλεξάντερ Νέβιλ ήταν διάκονος του Γιορκ Μίνστερ (1361 - 1373). Έγινε διεκδικητής της αρχιδιακονίας της Κορνουάλης (1361 - 1371) μέχρι που κέρδισε την θέση (1371) και στην συνέχεια αρχιδιάκονος του Ντάραμ (1371 - 1373). Διορίστηκε την περίοδο 3 - 14 Απριλίου 1374 αρχιεπίσκοπος της Υόρκης, ο βασιλιάς επικύρωσε τον διορισμό την 1 Ιανουαρίου 1374. Αφιερώθηκε στις 4 Ιουνίου 1374 στην επισκοπή του Ουεστμίνστερ και ενθρονίστηκε στις 18 Δεκεμβρίου 1374 στην Γιορκ Μίνστερ.

## Έκπτωση

Στην *Επανάσταση των Λόρδων* εναντίον του Ριχάρδου Β΄ της Αγγλίας (1386) ο Αλεξάντερ Νέβιλ κατηγορήθηκε για προδοσία και καταδικάστηκε σε ισόβια φυλάκιση στο *κάστρο του Ρότσεστερ*.
Ο Αλεξάντερ δραπέτευσε και ο Πάπας Ουρβανός ΣΤ΄ που λυπήθηκε έντονα για τον διωγμό του τον τοποθέτησε στις 30 Απριλίου 1388 στην Σκωτσέζικη επισκοπή του Αγίου Ανδρέα, δεν διορίστηκε τελικά ποτέ επειδή οι Σκωτσέζοι πιστοί στο σχίσμα της  Αβινιόν αναγνώρισαν τον δικό τους υποψήφιο Ουόλτερ Τραιλ. 
Το υπόλοιπο της ζωής του ο Αλεξάνδρος Λέβιν υπηρέτησε στην ενοριακή εκκλησία της Λέουβεν στην οποία και πέθανε τον Μάιο του 1392, τάφηκε στην εκκλησία των Καρμελιτών.

## Παραπομπές
 


## Πηγές

*Cokayne, G. E. (2000). The Complete Peerage: Rickerton to Sisonby. Volume IX (Reprint ed.). Gloucester: Sutton Publishing. 
*Dowden, John (1912). Thomson, J. Maitland, ed. The Bishops of Scotland. Glasgow: James Maclehose and Son.
*Fryde, E. B.; Greenway, D. E.; Porter, S.; Roy, I., eds. (1986). Handbook of British Chronology (3rd, reprinted 2003 ed.). Cambridge: Cambridge University Press. 
*Horn, J. M. (1962). Exeter Diocese. Fasti Ecclesiae Anglicanae 1300–1541. Volume IX. British History Online.
*Jones, B. (1963). Northern Province (York, Carlise and Durham). Fasti Ecclesiae Anglicanae 1300–1541. Volume VI. British History Online.

Κατηγορία:Οικογένεια Νέβιλ
Κατηγορία:Επίσκοποι του 14ου αιώνα
Ανθρακίτης Ιωαννίνων

Ο **Ανθρακίτης** είναι ένας ορεινός οικισμός στα Ζαγοροχώρια του νομού Ιωαννίνων σε υψόμετρο 730 μέτρων.

## Γεωγραφικά - ιστορικά στοιχεία
Ο Ανθρακίτης βρίσκεται στις βορειοανατολικές πλαγιές του όρους Μιτσικέλι, κοντά στις αρχές του Ζαγορίτικου ποταμού και εντός του Εθνικού Πάρκου της Πίνδου. Το χωριό είναι κτισμένο επάνω στην επαρχιακή οδό Ασπραγγέλων - Μηλιωτάδων και απέχει 33,5 χλμ βόρεια της πόλης των Ιωαννίνων. Χαρακτηριστικό του είναι τα πολλά γεφύρια που υπάρχουν τόσο στο χωριό ("στο Λάκκο Του Πασιά", "στο Σιώπατο") όσο και στη γύρω περιοχή ("του Κουτσολιάκου", "στο Λάκκο Της Λεύκης", "στα Βουδάσια", "στη Φτέρη"). Από το 1979 έχει χαρακτηριστεί παραδοσιακός οικισμός. 

Είναι ο τόπος καταγωγής του θεολόγου, φιλόσοφου και μαθηματικού Μεθόδιου Ανθρακίτη (1660 - 1749) που κατέχει διαπρεπή θέση στον πρώιμο Νεοελληνικό Διαφωτισμό και συγκαταλέγεται στους "δασκάλους του Γένους". Την περίοδο της κατοχής, το χωριό υπέστη καταστροφές από τους Ιταλικές και Γερμανικές επιθέσεις με αποκορύφωμα στις 24 Οκτωβρίου 1943 να πυρποληθεί από τους Γερμανούς.

## Ονομασία - Διοικητικά
Η παλιά ονομασία του χωριού ήταν **Καμνιάς** ή **Καμινιάς** και το 1947 μετονομάστηκε τιμής ένεκεν του Μεθόδιου Ανθρακίτη. Συστάθηκε ως κοινότητα Καμνιάς το 1920 με την απόσπαση του οικισμού από την τότε κοινότητα Καλωτά και τον ορισμό του ως έδρα της νεοϊδρυθείσας κοινότητας. Σύμφωνα με το σχέδιο Καλλικράτης αποτελεί τη τοπική κοινότητα Ανθρακίτη που ανήκει στη δημοτική ενότητα Ανατολικού Ζαγορίου του Δήμου Ζαγορίου και σύμφωνα με την απογραφή 2011 έχει πληθυσμό 70 κατοίκους.

## Απογραφές πληθυσμού

## Παραπομπές


## Εξωτερικοί σύνδεσμοι
*Χάρτης με τα χωριά του Ζαγορίου από τον ιστότοπο https://izagori.gr
*Τα γεφύρια στον Ανθρακίτη από τον ιστότοπο Πέτρινα γεφύρια της Ελλάδος

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ανατολικού Ζαγορίου
Κατηγορία:Δήμος Ζαγορίου
Τζωρτζ Νέβιλ, 1ος δούκας του Μπέντφορντ

Ο **Τζώρτζ Νέβιλ, 1ος δούκας του Μπέντφορντ** (1461 – 4 Μαΐου 1483), Άγγλος ευγενής από την Οικογένεια Νέβιλ, ήταν γιος του Ιωάννη Νέβιλ, 1ου μαρκησίου του Μόνταγκιου και της Ισαβέλλας Ινγκάλντσθορπ, ανιψιός του Ριχάρδου Νέβιλ, 16ου κόμη του Γουόρικ. Η μητέρα του Τζώρτζ ήταν κόρη του Εδμόνδου Ινγκάλντσθορπ και της Ιωάννας Τίπτοφτ, ο ίδιος ήταν κληρονόμος μιας τεράστιας περιουσίας τόσο από τον πατέρα του όσο και από την μητέρα του. Ο Τζώρτζ πέρα από την κληρονομιά των γονέων του ήταν και κληρονόμος του θείου του Ριχάρδου Νέβιλ, κόμη του Γουόρικ επειδή ο ίδιος είχε μόνο κόρες και σύμφωνα με τα Αγγλικά έθιμα δεν μπορούσαν να κληρονομήσουν τον πατέρα τους αν υπήρχαν γιοι στην ευρύτερη οικογένεια. Ο Τζώρτζ Νέβιλ κληρονόμησε επιπλέον και το ένα τρίτο της περιουσίας των Τίπτοφτ που κατείχε ο άτεκνος μεγάλος θείος του κόμης του Γούστερ. Η τεράστια κληρονομιά θα του έφερνε εισοδήματα περίπου 4.500 λίρες τον χρόνο κάτι που για την εποχή θα μπορούσε να συγκριθεί μόνο με την περιουσία του δούκα του Κλάρενς.

## Δούκας του Μπέντφορντ
Ο Τζώρτζ Νέβιλ πήρε τον τίτλο του δούκα του Μπέντφορντ χάρη στον αρραβώνα του με την Ελισάβετ της Υόρκης (1470). Ο τίτλος είχε κατασχεθεί από το στέμμα μετά τον θάνατο του Ιωάννη του Λάνκαστερ, 1ου δούκα του Μπέντφορντ στις 14 Σεπτεμβρίου 1435. Ο θείος του ωστόσο εξεγέρθηκε απέναντι στον Εδουάρδο Δ΄ της Αγγλίας τον οποίο υπηρετούσε μέχρι τότε, την επόμενη χρονιά ο πατέρας του και ο Γουόρικ σκοτώθηκαν σε μάχη εναντίον του βασιλιά. Ένα κοινοβουλευτικό διάταγμα (1475) του στέρησε την κληρονομιά του, το κοινοβούλιο αποφάσισε να την δώσει στην Άννα Νέβιλ που είχε παντρευτεί τον Ριχάρδο του Γκλόστερ μικρότερο αδελφό του Εδουάρδου Δ΄. Το ενδιαφέρον του Τζώρτζ στράφηκε στην κληρονομιά του μητρικού του παππού Εδμόνδου Ινγκάλντσθορπ και της μητρικής του γιαγιάς Ιωάννας Τίπτοφτ που ήταν αδελφή και διάδοχος του Τζων Τίπτοφτ, 1ου κόμη του Γούστερ. 
Λίγο μετά την ενηλικίωση του (1478) αρνήθηκε τον τίτλο με τον ισχυρισμό ότι δεν είχε χρήματα να κρατήσει τον τίτλο του δούκα. Ο τίτλος δόθηκε στον νεογέννητο Γεώργιο Πλανταγενέτη, 3ο γιο του Εδουάρδου Δ΄ που πέθανε την επόμενη χρονιά.

## Πρόγονοι

## Παραπομπές


## Πηγές

*Hicks, Michael (1986). "What Might Have Been: George Neville, Duke of Bedford, 1465–83: His Identity and Significance". The Ricardian. 96. reprinted in his book Richard III and his Rivals.
*Ross, Charles (1981). Richard III. Methuen.

Κατηγορία:Οικογένεια Νέβιλ
Δόλιανη Ιωαννίνων

Η **Δόλιανη** είναι ορεινό χωριό στα Ζαγοροχώρια του νομού Ιωαννίνων σε υψόμετρο 920 μέτρων.

## Γεωγραφικά - ιστορικά στοιχεία
Η Δόλιανη βρίσκεται στο Ανατολικό Ζαγόρι, δυτικά του Άραχθου ποταμού και εντός του Εθνικού Πάρκου της Πίνδου. Είναι πέρασμα προς το Δυτικό Ζαγόρι σε κατάφυτη από πεύκα, έλατα, καρυδιές, πλατάνια και δρύς περιοχή. Τα σπίτια είναι πετρόχτιστα με σκεπές από μαυρόπλακες, μαντρότοιχους και λιθόστρωτα καλντερίμια. Το χωριό είναι κτισμένο επάνω στην επαρχιακή οδό Μετσόβου - Κήπων και απέχει 52 χλμ ΒΔ. της πόλης των Ιωαννίνων, 42 χλμ. Δ.-ΒΔ. από το Μέτσοβο και 21 χλμ. από τον κόμβο Άραχθου/Ζαγορίου της Εγνατίας Οδού.

Ιστορικά φέρεται να δημιουργήθηκε από κατοίκους των παλαιότερων οικισμών Δελχίνα, Ντιάνοβο και Βριζιάστανο. Το 1943 πυρπολήθηκε από τους Γερμανούς. Συμπεριλαμβάνεται στα "μαρτυρικά χωριά".

## Ονομασία - διοικητικά στοιχεία
Σύμφωνα με το σχέδιο Καλλικράτης αποτελεί τη τοπική κοινότητα Δόλιανης που ανήκει στη δημοτική ενότητα Ανατολικού Ζαγορίου του Δήμου Ζαγορίου και σύμφωνα με την απογραφή 2011 έχει πληθυσμό 55 κατοίκους.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ανατολικού Ζαγορίου
Κατηγορία:Δήμος Ζαγορίου
Μιέσκο Γ΄ ο Γηραιός

Ο **Μιέσκο Γ΄** ο *γηραιός*, πολων. (π. 1126/7 - 13 Μαρτίου 1202) από τον Οίκο των Πιαστ ήταν δούκας της Μεγάλης Πολωνίας (1138-) και υψηλός δούκας της Πολωνίας (1173-1202).

## Βιογραφία
Ήταν γιος τού Μπολέσλαφ Γ΄ τού *Στραβόστομου* και της Σαλώμης των Πιαστ, κόρης τού Ερρίκου κόμη τού Μπεργκ-Σέλκινγκεν.

Σύμφωνα με τη διαθήκη τού πατέραα του τού 1138, ο Μιέσκο Γ΄ έλαβε το νεοϊδρυθέν δούκατο της μεγάλης Πολωνίας, που περιελάμβανε το δυτικό μέρος της βραχύβιας Μεγάλης Πολωνίας. Πιο πριν ήταν δούκας τού Πόζναν, όπου είχε την κύρια κατοικία του. Ο πρωτότοκος ετεροθαλής αδελφός του Βλάντιλαφ Β΄ ανακηρύχθηκε υψηλός δούκας και επικυρίαρχος της κύριας επαρχίας της Κρακοβίας, περιλαμβανομένων των περιοχών Γκνιέζνο και Κάλις της Μεγαλύτερης Πολωνίας, καθώς και τού δουκάτου της Σιλεσίας.

## Οικογένεια
Νυμφεύτηκε πρώτα π. το 1130 την Ελισάβετ των Άρπαντ, κόρη τού Μπέλα Β΄ της Ουγγαρίας και είχε τέκνα:
* Όντον π. 1149-1194, δούκας της Μεγάλης Πολωνίας και τού Πόζναν.
* Στέφανος π. 1150-1166/77.
* Ελισάβετ π. 1152-1209, παντρεύτηκε πρώτα τον Σομπιέσλαφ Β΄ των Πρεμυσλιδών δούκα της Βοημίας και μετά τον Κορράδο Β΄ των Βέττιν μάργραβο της Λουσατίας..
* Βιεσχοσλάβα-Λουντμίλλα πριν το 1153-πριν το 1223, παντρεύτηκε τον Φρειδερίκο Α΄ δούκα της Λωρραίνης.
* Γιούντιτ πριν το 1154-μετά το 1201, παντρεύτηκε τον Βερνάρδο κόμη τού Άνχαλτ.

Περί το 1154 απεβίωσε η Ελισάβετ και ο Μιέσκο Γ΄ έκανε δεύτερο γάμο με την Ευδοξία από τη Ρωσία, που μερικοί ιστορικοί τη θεωρούν κόρη τού Ιζιασλάβ Β΄ μεγάλου πρίγκιπα τού Κιέβου. Είχε τέκνα:
* Μπολέσλαφ 1159-1195, δούκας της Κουγιάβια.
* Μιέσκο ο *Νεότερος* 1106-65 - 1193, δούκα του Κάλις.
* Βλάντισλαφ Γ΄ ο *Μακροσκελής* 1161/7-1231, δούκας της μεγαλύτερης Πολωνίας, υψηλός δούκας της Πολωνίας.
* Σαλωμέα π. 1162/4-1183, παντρεύτηκε τον Ράτιμπορ πρίγκιπα της Πομερανίας.
* Αναστασία π. 1164-1240, παντρεύτηκε τον Μπόγκισλαβ Α΄ δούκα της Πομερανίας.

## Πηγές
* "Encyclopædia Britannica", 1815 edition


Κατηγορία:Οίκος των Πιαστ
Ιτέα Ιωαννίνων

Η **Ιτέα** είναι ορεινό χωριό στα Ζαγοροχώρια του νομού Ιωαννίνων σε υψόμετρο 920 μέτρων.

## Γεωγραφικά - ιστορικά στοιχεία
Η Ιτέα βρίσκεται στο Ανατολικό Ζαγόρι, στις δυτικές απολήξεις της Πίνδου και νοτιοανατολικά της τεχνητής λίμνης Πηγών Αώου. Απέχει 42 χλμ ΒΑ. της πόλης των Ιωαννίνων, 31 χλμ. Δ. από το Μέτσοβο και 11 χλμ. από τον κόμβο Άραχθου/Ζαγορίου της Εγνατίας Οδού. 

Μέχρι το 1747 ή 1749, οπότε καταστράφηκε εντελώς από τους Τούρκους, λεγόταν **Ντουχάνιστα**. Ο Παναγιώτης Αραβαντινός και ο Ιωάννης Λαμπρίδης το αναφέρουν με το όνομα **Λιάπη**. Το 1855 το χωριό κάηκε από τους Τούρκους, αλλά ξανακτίστηκε και εμφανίζεται στα οθωμανικά στατιστικά κατάστιχα του 1895 ως τσιφλίκι του καζά Ιωαννίνων με 389 κατοίκους. Το 1912, την εποχή των βαλκανικών πολέμων, ξανακάηκε. Η ονομασία Λιάπη διατηρήθηκε μέχρι το 1955 οπότε με το ΦΕΚ 184Α-19/08/1919  μετονομάστηκε σε Ιτέα. Σύμφωνα με το σχέδιο Καλλικράτης αποτελεί τη τοπική κοινότητα Ιτέας που ανήκει στη δημοτική ενότητα Ανατολικού Ζαγορίου του Δήμου Ζαγορίου και σύμφωνα με την απογραφή 2011 έχει πληθυσμό 70 κατοίκους.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ανατολικού Ζαγορίου
Κατηγορία:Δήμος Ζαγορίου
Πάλι

[μικρογραφία|350x350εσ|Το πάνω μισό δείχνει ένα κείμενο στα [Σανσκριτική γλώσσα|Σανσκριτικά (έπαινος του Βισνού) γραμμένο στο Ντεβανάγκαρι, ενώ το κάτω μισό δείχνει ένα κείμενο στα Πάλι από μια Βουδιστική τελετουργική γραφή που ονομάζεται "Καμούβα" από τη Μιανμάρ, μάλλον στο αλφάβητο Μον.]]
Η **Πάλι** (पालि, *Pāli*), επίσης γνωστή ως **Μαγκαντάν**, είναι Μέση Ινδοάρια γλώσσα που ομιλείται στην Ινδική υποήπειρο. Έχει μελετηθεί ευρέως διότι είναι η γλώσσα του Κανόνα Πάλι ή *Τιπιτάκα* και η ιερή γλώσσα των θρησκευτικών κειμένων του Ινδουισμού και όλων των κειμένων του Βουδισμού *[[Τεραβάντα]]*. Τα πρώτα αρχαιολογικά στοιχεία για την ύπαρξη των κανονικών Πάλι προέρχονται από τις πόλεις-κράτη των Πιου, όπου βρέθηκαν επιγραφές στη Μιανμάρ που χρονολογούνται από τα μέσα του 5ου έως τα μέσα του 6ου αιώνα μ.Χ.

## Δείτε επίσης

*Λογοτεχνία στα Πάλι
*Βουδιστές Υβριδική Σανσκριτικά
*Μαγκάντι Πρακρίτ
*Μαγκάντι

## Παραπομπές

## Πηγές
* See entries for "Pali" (written by K. R. Norman of the Pali Text Society) and "India--Buddhism" in *The Concise Encyclopedia of Language and Religion*, (Sawyer ed.) 
* 
* 
* 

## Περαιτέρω ανάγνωση

* American National Standards Institute. (1979). *American National Standard system for the romanization of Lao, Khmer, and Pali*. New York: The Institute.
* 
* Perniola, V. (1997). *Pali Grammar*, Oxford, The Pali Text Society.
* Collins, Steven (2006). *A Pali Grammar for Students*. Silkworm Press.
* Gupta, K. M. (2006). *Linguistic approach to meaning in Pali*. New Delhi: Sundeep Prakashan. 
* Hazra, K. L. (1994). *Pāli language and literature: a systematic survey and historical study*. Emerging perceptions in Buddhist studies, no. 4-5. New Delhi: D.K. Printworld. 
* Müller, E. (2003). *The Pali language: a simplified grammar*. Trubner's collection of simplified grammars. London: Trubner. 
* Russell Webb (ed.) *An Analysis of the Pali Canon*, Buddhist Publication Society, Kandy; 1975, 1991 (see http://www.bps.lk/reference.asp )
* Soothill, W. E., & Hodous, L. (1937). *A dictionary of Chinese Buddhist terms: with Sanskrit and English equivalents and a Sanskrit-Pali index*. London: K. Paul, Trench, Trubner & Co.
* Bhikkhu Nanamoli. A- Pāli-English Glossary of Buddhist technical terms. 
* Mahathera Buddhadatta (1998). Concise Pāli-English Dictionary. Quickly find the meaning of a word, without the detailed grammatical and contextual analysis. 
* Wallis, Glenn (2011) Buddhavacana, a Pali reader (PDF eBook). 
* Lynn Martineau (1998) Pāli Workbook Pāli Vocabulary from the 10-day Vipassana Course of S.N. Goenka 

## Εξωτερικοί σύνδεσμοι

* Pali Text Society, London. The Pali Text Society's Pali-English dictionary. Chipstead, 1921-1925.
* Pali Text Society
* Reconstruction of Ancient Indian sound clusters on the basis of Pali sounds (according to "Grammatik des Pali" by Achim Fahs)
* Buddhadatta Mahāthera, A. P. (1958). Concise Pāli-English Dictionary. 
Κατηγορία:Ινδοάριες γλώσσες
Ντινατζπούρ

Το **Ντινατζπούρ** (βεγγαλικά: προφέρεται /d̪inadʒpur/, দিনাজপুর) είναι πόλη που βρίσκεται στο βόρειο τμήμα του Μπαγκλαντές. Ιδρύθηκε το 1786. Βρίσκεται 413 χλμ. βορειοδυτικά της Ντάκα στο Μπαγκλαντές. Βρίσκεται στις γεωγραφικές συντεταγμένες 25°37′, 88°40′, στην ανατολική όχθη του ποταμού Πουναρμπάμπα. Οριοθετείται στα βόρεια από το Σουιχάρι, Καταπάρα, Μπάνγκι Μπετσαπάρα και Πολχάτ, την Κόσμπα στα νότια, ανατολικά από τη Σεϊχουπούρα και από το ποτάμι Πουναρμπάμπα στα δυτικά.

## Αλφαβητισμός
Το ποσοστό αλφαβητισμού στην πόλη είναι 56.5%, το οποίο είναι αρκετά υψηλό σε σχέση με άλλες πόλεις στο βόρειο τμήμα του Μπαγκλαντές. Η πρόοδος της εκπαίδευσης έχει σημαδευτεί από σταδιακή και σταθερή αύξηση του ποσοστού των εγγραμάτων.

## Εκπαίδευση
Τα τελευταία 25 χρόνια, το Ντινατζπούρ έχει αποκτήσει εξέχοντα εκπαιδευτικά ιδρύματα, τα οποία χρηματοδοτούνται από τη Κυβέρνηση . Έχουν ως εξής:

Το Πανεπιστήμιο Επιστημών και Τεχνολογίας Χάτζι Μοχαμάντ Ντανές βρίσκεται 13 χλμ. βόρεια του Ντινατζπούρ και είναι ένα από τα εξέχοντα ιδρύματα στη Βόρεια Βεγγάλης του Μπαγκλαντές. Προσφέρει διάφορα προπτυχιακά προγράμματα για διάφορες επιστήμες, όπως Επιστήμη των Υπολογιστών, Αλιεία, Κτηνιατρική και Γεωργία, και μεταπτυχιακά για την Αγρονομία και άλλα.

Το Ιατρικό Κολλέγιο Μ. Αμπντούρ Ραχίμ είναι ένα από τα ιατρικά κολέγια της πόλης που χρηματοδοτούνται από τη κυβέρνηση. Σήμερα διαθέτει πενταετή πρόγραμμα μαζί με μονοετής υποχρεωτική πρακτική άσκηση.

## Δήμος Ντινατζπούρ
Αρχικά, μετά την ίδρυση του το 1856, ο δήμος Ντινατζπούρ κυβερνόταν από μια αστική επιτροπή η οποία προεδρευόταν από τον Αναπληρωτή Δικαστή. Ήταν ένας από τους πρώτους 40 δήμους της Βεγγάλης. Αργότερα το 1868, το "Κέντρο Πόλης" ανέθεσε τον Πρόεδρος του δήμου, ο οποίος αντικατέστησε τον Αναπληρωτή Δικαστή και του έδωσε μια παρόμοια κατάταξη ως Επαρχιακό Ειρηνοδίκη. Ο κ. Πάτερσον διορίστηκε ο πρώτος Πρόεδρος του δήμο Ντινατζπούρ το 1869. Τώρα πρόεδρος είναι ο Σουέντ Τζαχανγκίρ Αλάμ.

## Αξιοσημείωτα άτομα

* Ατμασθανάντα, δέκατος πέμπτος πρόεδρος του Ραμακρίσνα Μαθ και της Αποστολής Ραμακρίσνα.

## Γκαλερί

Αρχείο:Buri puja.jpg|Εορτασμός του Μπούρι πούτζα στο Ντινατζπούρ
Αρχείο:The lonely cyclist.jpg|Σουχ Σαγκόρ
Αρχείο:Matasagor, Dinajpur.jpg|Ματασαγκόρ
Αρχείο:Sun-rise, Dinajpur, Bangladesh.jpg|Μπανγκιμπετσάρ Χατ
Αρχείο:Sunset, Dinajpur,01.JPG|Δύση του ηλίου στο Ντινατζπούρ
Αρχείο:Vigorous touch of the morning, Dinajpur, Bangladesh.JPG| Μπανγκιμπετσάρ Χατ


## Παραπομπές


## Εξωτερικοί σύνδεσμοι

* 

Κατηγορία:Πόλεις του Μπανγκλαντές
Ασχήμια

Η **ασχήμια** είναι ιδιότητα ενός ατόμου ή ενός αντικειμένου που είναι μη ευχάριστο στην όψη. Το να είναι κάποιος άσχημος σημαίνει να είναι αισθητικά μη ελκυστικός, απωθητικός ή προσβλητικός. Υπάρχουν πολλοί όροι που συνδέονται με άτομα που δεν είναι ελκυστικά ή είναι αισθητικά ανεπιθύμητα, συμπεριλαμβανομένου του εκφοβισμού, ενώ υπάρχουν και πιο ανεπίσημοι όροι, όπως «πανάσχημος» και άλλοι. Μια άλλη μέτρηση της ασχήμιας χρησιμοποιεί μια αριθμητική κλίμακα ελκυστικότητας, όπου το 1 είναι το πιο άσχημο και το 10 είναι το πιο ελκυστικό, όπου τα πιο μη ελκυστικά άτομα θα περιγραφούν ως «1», «2» και «3».

## Παραπομπές



Κατηγορία:Φιλοσοφικές έννοιες
Κατηγορία:Ανθρώπινη εμφάνιση
Κατηγορία:Διαπροσωπικές σχέσεις
Θάνατοι το 1840

## Ιανουάριος
## Φεβρουάριος
## Μάρτιος
## Απρίλιος
## Μάιος
*25 Μαΐου, Αλεξάντερ Κορσάκοφ, Ρώσος Στρατηγός(86)
*27 Μαΐου, Νικολό Παγκανίνι, Ιταλός βιολιστής(58)

## Ιούνιος
## Ιούλιος
## Αυγούστος
## Σεπτέμβριος
*29 Σεπτεμβρίου, Τζέιμς Μπερεσφόρντ, Άγγλος συγγραφέας(76)

## Οκτώβριος
## Νοέμβριος
*16 Νοεμβρίου, Σόφι Άλμπρεχτ Γερμανίδα ηθοποιός και συγγραφέας(72)

## Δεκέμβριος

Κατηγορία:1840
Καρυές Ανατολικού Ζαγορίου Ιωαννίνων

Οι **Καρυές** είναι ορεινό χωριό στα Ζαγοροχώρια του νομού Ιωαννίνων σε υψόμετρο 940 μέτρων.

## Γεωγραφικά - ιστορικά στοιχεία
Οι Καρυές βρίσκονται στο Ανατολικό Ζαγόρι, στις νοτιοανατολικές απολήξεις του όρους Μιτσικέλι και κοντά στον Ζαγορίτικο ποταμό. Είναι κτισμένοι δίπλα στην επαρχιακή οδό Ασπραγγέλων - Μηλιωτάδων και απέχουν 24 χλμ ΒΑ. της πόλης των Ιωαννίνων. 

Η παλιά ονομασία ήταν **Μογγλιούς** μέχρι το 1927 οπότε μετονομάστηκε σε Καρυές εξ΄ αιτίας των πολλών καρυδιών της γύρω περιοχής, η οποία ήταν εύφορη και αποτελούσε τσιφλίκι του Αδαμίδη από τη Δόλιανη, ο οποίος ζούσε στο Βουκουρέστι. Το 1909 οι κάτοικοι των Λιγκιάδων, που την καλλιεργούσαν εξαγόρασαν από αυτόν τα κτήματα. Το 1945 με το ΦΕΚ 64Α-09/04/1954 συστάθηκε κοινότητα Καρυών και ως έδρα ορίστηκε ο ίδιος ο οικισμός.  Σύμφωνα με το σχέδιο Καλλικράτης αποτελεί τη τοπική κοινότητα Καρυών που ανήκει στη δημοτική ενότητα Ανατολικού Ζαγορίου του Δήμου Ζαγορίου και σύμφωνα με την απογραφή 2011 έχει πληθυσμό 119 κατοίκους.

## Πηγές
Μακρής Ε. - "Τα Ζαγοροχώρια", Ιωάννινα 1996

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ανατολικού Ζαγορίου
Κατηγορία:Δήμος Ζαγορίου
Παγκόσμια Ισραηλιτική Συμμαχία

Η **Παγκόσμια Ισραηλιτική Συμμαχία** (, ), γνωστή στα ελληνικά ως **Αλλιάνς**, είναι μία διεθνής εβραϊκή οργάνωση που έχει έδρα το Παρίσι. Ιδρύθηκε το 1860 από το Γάλλο πολιτικό Αντόλφ Κρεμιέ για την υπεράσπιση των ανθρωπίνων δικαιωμάτων των Εβραίων ανά την υφήλιο. Η οργάνωση προωθεί τα ιδεώδη της εβραϊκής αυτοάμυνας και αυτοβοήθειας μέσω της εκπαίδευσης και επαγγελματικής προόδου. Είναι γνωστή για την ίδρυση γαλλόφωνων σχολείων για εβραιόπουλα σε όλη τη Μεσόγειο τον 19ο και τον 20ο αιώνα.

Μόττο της οργάνωσης είναι η εβραϊκή ραββινική φράση *Κολ γιζραέλ αρεβίμ ζε λαζέ* (), που αποδίδεται στα γαλλικά ως *Tous les israélites sont solidaires les uns des autres* ("Όλοι οι Εβραίοι υπέχουν ευθύνη ο ένας για τον άλλο").

## Παραπομπές


## Εξωτερικοί σύνδεσμοι
* 

Κατηγορία:Εβραϊκές εκπαιδευτικές οργανώσεις
Ολομάδες Αρκαδίας

Οι **Ολομάδες** είναι μικρός οικισμός της Τοπικής Κοινότητας Βαλτεσινίκου του Δήμου Γορτυνίας στην Αρκαδία. Βρίσκονται χτισμένοι στο βόρειο τμήμα του Μαίναλου και σε υψόμετρο περίπου 970 μέτρων, βόρεια του Βαλτεσινίκου, ενώ εγγύς στα νότια βρίσκεται και ο οικισμός Κουρουβέλι.

## Πληθυσμός
Ο πληθυσμός του οικισμού ανέρχεται σε 32 κατοίκους σύμφωνα με την εθνική απογραφή του 2011, ενώ κατά την προηγούμενη απογραφή, αυτήν του 2001, είχαν πληθυσμό 52 κατοίκους.

## Χιλιομετρικές αποστάσεις
Οι Ολομάδες απέχουν οδικώς, περίπου: 5,5 χιλιόμετρα από το Βαλτεσινίκο, 11 χιλιόμετρα από την Μυγδαλιά -έδρα του πρώην Δήμου Κλείτορος-, 24 χιλιόμετρα από την Βυτίνα, 26 χιλιόμετρα από την Δημητσάνα -έδρα του Δήμου Γορτυνίας- καθώς και 57 χιλιόμετρα από την Τρίπολη.

## Λοιπά στοιχεία
Στις Ολομάδες υπάρχουν δύο εκκλησίες, μια αφιερωμένη στον Άγιο Γεώργιο και μία στους Δώδεκα Αποστόλους.

## Δείτε επίσης
* Βαλτεσινίκο Αρκαδίας

## Παραπομπές


## Εξωτερικοί σύνδεσμοι
* Χρυσός Οδηγός (xo.gr) - Ολομάδες Αρκαδίας
* Exploring-Greece.gr - Ολομάδες Αρκαδίας
* Buk.gr - Ολομάδες Αρκαδίας

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κατηγορία:Δήμος Κλείτορος
Κατηγορία:Χωριά του Μαινάλου
Αμπελόκηποι Αχαΐας

Οι **Αμπελόκηποι** είναι ορεινός οικισμός του Νομού Αχαΐας, αποτελεί έδρα της ομώνυμης Τοπικής Κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας.

## Διοικητική εξέλιξη
Το χωριό των Αμπελόκηπων, που έφερε παλιότερα την ονομασία Αρφαρά, αναγνωρίστηκε ως οικισμός την 20/04/1835, όταν και υπήχθη στον τότε Δήμο Αιγείρας. Τη χρονική περίοδο μεταξύ 04/05/1873-28/08/1912 αποτέλεσε την έδρα του Δήμου Αιγείρας. Με το ΦΕΚ 256Α της 28/08/1912, και τη σύσταση των Κοινοτήτων, υπήχθη στην τότε Κοινότητα Αρφαρών αποτελώντας παράλληλα την έδρα της. Με το ΦΕΚ 156Α της 08/08/1928 μετονομάστηκε από Αρφαρά σε Αμπελόκηποι, ομοίως και η Κοινότητα. Με το ΦΕΚ 123Α της 19/08/1986 αποσπάστηκε από την τότε Κοινότητα Αμπελοκήπων και υπήχθη στην τότε Κοινότητα Χρυσαμπέλων, αποτελώντας παράλληλα την έδρα της. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Αιγείρας ως έδρα του ομώνυμου πρώην Δημοτικού διαμερίσματος. Η τοπική κοινότητα Αμπελοκήπων είναι χαρακτηρισμένη ως αγροτικός ορεινός οικισμός, με έκταση 10,770 χμ² (2011). Περιλαμβάνει και τους οικισμούς Παλιοκάτωνα και Πιμπαίικα.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
### Πληθυσμός

(σε παρένθεση ο πληθυσμός της τοπικής κοινότητας)

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.
* Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Αμπελόκηπων Αχαΐας. eetaa.gr. Ανακτήθηκε: 16/07/2018.
* Ε.Ε.Τ.Α.Α. - Διοικητικές μεταβολές Δήμου Αιγιαλείας. eetaa.gr. Ανακτήθηκε: 16/07/2018.
* Ε.Ε.Τ.Α.Α. - Διοικητικές μεταβολές Δήμου Αιγείρας (1997-2010). eetaa.gr. Ανακτήθηκε: 16/07/2018.
* Ε.Ε.Τ.Α.Α. - Διοικητικές μεταβολές Δήμου Αιγείρας (1835-1912). eetaa.gr. Ανακτήθηκε: 16/07/2018.
* Ε.Ε.Τ.Α.Α. - Διοικητικές μεταβολές Κοινότητας Χρυσαμπέλων Αχαΐας (1986-1997). eetaa.gr. Ανακτήθηκε: 16/07/2018.
* Ε.Ε.Τ.Α.Α. - Διοικητικές μεταβολές Κοινότητας Αμπελόκηπων Αχαΐας (1912-1986). eetaa.gr. Ανακτήθηκε: 16/07/2018.
* Πανδέκτης: Μετονομασίες των Οικισμών της Ελλάδας. Αρφαρά - Αμπελόκηποι. pandektis.ekt.gr. Ανακτήθηκε: 16/07/2018.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Αιγείρας
Κατηγορία:Δήμος Αιγιαλείας
Γαμετογένεση

**Γαμετογένεση** ονομάζεται η παραγωγή απλοειδών γεννητικών κυττάρων (γαμετών), δηλαδή ωαρίων και σπερματοζωαρίων σε οργανισμούς που αναπαράγονται αμφιγονικά. Οι γαμέτες παράγονται από αρχέγονα γεννητικά κύτταρα τα οποία δημιουργούνται κατά την δεύτερη εβδομάδα ανάπτυξης του εμβρύου στην επιβλάστη, και μετακινούνται τις επόμενες δύο εβδομάδες προς τον λεκιθικό ασκό. Κατά την τέταρτη εβδομάδα, τα αρχέγονα αυτά κύτταρα επιστρέφουν στο σώμα του αναπτυσσόμενου εμβρύου για να καταλήξουν στις γονάδες (ωοθήκη ή όρχεις). Με μιτωτικές διαιρέσεις αυξάνουν τον αριθμό τους ενώ μετατρέπονται σε γαμέτες μέσω της διαδικασίας της γαμετογένεσης η οποία περιλαμβάνει την διαδικασία της μείωσης και της κυτταρικής διαφοροποίησης. 

## Ωρίμανση γαμετών στον άνθρωπο

### Ωογένεση

Η διαδικασία του σχηματισμού των ωαρίων ονομάζεται ωογένεση. Η ωρίμανση των ωαρίων ξεκινά πριν την γέννηση του θηλυκού ατόμου, ενώ είναι ακόμη έμβρυο. Με την επιστροφή των αρχέγονων γεννητικών κυττάρων στην θηλυκή γονάδα (ωοθήκη) κατά την 4η εβδομάδα κύησης, τα κύτταρα αυτά ξεκινούν μιτωτικές διαιρέσεις και μετατρέπονται σε πρωτοταγή ωοκύτταρα (primary oocytes). O αριθμός των πρωτοταγών ωοκυττάρων θα αυξηθεί σε 7 εκατομμύρια κύτταρα κατά τον 4ο μήνα και θα μειωθεί στα 1-2 εκατομμύρια κατά την γέννηση. Αρκετά από αυτά τα ωογόνια θα εισέλθουν στην μείωση Ι, όμως θα σταματήσουν κατά το στάδιο της πρόφασης Ι. Στον άνθρωπο η παραγωγή ωοκυττάρων ολοκληρώνεται στον έβδομο μήνα της κύησης και τα πρωτοταγή ωοκύτταρα παραμένουν σε αδράνεια μέχρι την εφηβεία. Μετά το πέρας της εφηβείας, θα ολοκληρωθεί η πρώτη μειωτική διαίρεση και θα σχηματιστούν δευτεροταγή ωοκύτταρα (secondary oocytes). Το ωοκύτταρο ονομάζεται πρωτοταγές ωοκύτταρο μέχρι την ολοκλήρωση της πρώτης μειωτικής διαίρεσής του και δευτερογενές ωοκύτταρο μέχρι την ολοκλήρωση της δεύτερης μειωτικής διαίρεσής του. H δεύτερη μειωτική διαίρεση θα ξεκινήσει μετά την ρήξη του ωοθυλακίου αλλά θα σταματήσει στο στάδιο της μετάφασης ΙΙ και θα ολοκληρωθεί μόνο εάν διεισδύσει ένα σπερματοζωάριο σε μια πιθανή γονιμοποίηση.

### Σπερματογένεση
Η σπερματογένεση ξεκινά στην εφηβεία, στα σπερματικά σωληνάρια του όρχι. Τα μιτωτικά γαμετικά κύτταρα του όρχεως ονομάζονται σπερματογόνια. Μετά την ήβη, τα διάμεσα κύτταρα διεγείρουν τα σπερματογόνια για να πολλαπλασιαστούν, και ορισμένα από αυτά γίνονται πρωτοταγή σπερματοκύτταρα ύστερα από την τελευταία μιτωτική διαίρεση. Αυτά θα υποστούν την πρώτη μειωτική διαίρεση για να γίνουν δευτεροταγή σπερματοκύτταρα και μετά και την δεύτερη μειωτική διαίρεση θα γίνουν απλοειδείς σπερματίδες, οι οποίες θα ωριμάσουν και θα διαφοροποιηθούν σε σπερματοζωάρια.
## Παραπομπές

## Πηγές
*
*

Κατηγορία:Αναπαραγωγικό σύστημα
Κατηγορία:Γενετική
Κατηγορία:Αναπτυξιακή βιολογία
Θεόκτιστο Αρκαδίας

Το **Θεόκτιστο** είναι ορεινό χωριό της Αρκαδίας. Υπάγεται διοικητικά στην Δημοτική Ενότητα Κλείτορος του Δήμου Γορτυνίας και σύμφωνα με την εθνική απογραφή του 2011 έχει πληθυσμό που ανέρχεται σε 205 κατοίκους. 

## Τοποθεσία
Βρίσκεται χτισμένο σε μία ορεινή περιοχή στο βόρειο τμήμα της Αρκαδίας και εγγύς των ορίων της με την Αχαΐα, καθώς και των ορίων του Δήμου Γορτυνίας με τον Δήμο Καλαβρύτων, όπως και των άλλοτε ομώνυμων επαρχιών. Βρίσκεται σε υψόμετρο περίπου 650 μέτρων.  

Γειτνιάζει με το Δρακοβούνι στα νότια, το Πράσινο στα νοτιοανατολικά, το Στενό στα ανατολικά, το Παγκράτι στα βορειοανατολικά, τα Παγκραταίικα Καλύβια και τα Σελλά Παγκρατίου στα βόρεια-βορειοανατολικά, το Ζευγολατιό στα βόρεια, τα Καλύβια στα βόρεια-βορειοδυτικά και τα Άνω και Κάτω Καλύβια Κερπινής στα νοτιοδυτικά.

Σε σχετικά κοντινή απόσταση βρίσκεται και η τεχνητή Λίμνη Λάδωνα που δημιουργήθηκε έπειτα από κατασκευή φράγματος στον ποταμό Λάδωνα.. Κοντά στο χωριό υπάρχει το γεφύρι του Τσερνοτάμπεη στον Λάδωνα στον συνοικισμό Χάνια Φιλίων Αχαΐας στα διοικητικά όρια Αρκαδίας και Αχαΐας.

## Χιλιομετρικές αποστάσεις
Το χωριό απέχει οδικώς περίπου:

;Αρκαδία 
* 30 χιλιόμετρα από τη Βυτίνα. 
* 30 χιλιόμετρα από το Λεβίδι.
* 51 χιλιόμετρα από τη Δημητσάνα.
* 52 χιλιόμετρα από την Τρίπολη.

;Αχαΐα
* 16 χιλιόμετρα από την Κλειτορία.
* 24 χιλιόμετρα από το Πάος.
* 32 χιλιόμετρα από τα Τριπόταμα.
* 42 χιλιόμετρα από τα Καλάβρυτα.
* 124 χιλιόμετρα από την Πάτρα.

;Ηλεία
* 45 χιλιόμετρα από τη Δίβρη.
* 100 χιλιόμετρα από τον Πύργο.

## Λοιπά στοιχεία
Κατά την εθνική απογραφή του 2001 το χωριό είχε πληθυσμό 377 κατοίκους. 

Στο Θεόκτιστο υπάρχει το Δρακοπούλειο Πνευματικό Κέντρο όπου στεγάζεται και το Κοινοτικό Ιατρείο του χωριού, ενώ επίσης υπάρχει και Δημοτικό Σχολείο, το οποίο πλέον δεν λειτουργεί, και στη θέση του λειτουργεί το λαογραφικό μουσείο του Θεοκτίστου. Η κεντρική εκκλησία του χωριού είναι αφιερωμένη στους Άγιους Θεοδώρους, ενώ επίσης υπάρχει και η εκκλησία του Αγίου Γεωργίου. Η κεντρική οδός που διέρχεται από τον οικισμό ονομάζεται *Οδός Ανδρέα Δρακόπουλου*. 

Το χωριό διαθέτει καφενεία, παντοπωλεία, καθώς και ξενώνα επισκεπτών και τουριστών.

## Παραπομπές


## Εξωτερικοί σύνδεσμοι
* Theoktisto-arkadias.blogspot.com - Ιστότοπος για το χωριό.
* Exploring-Greece.gr - Θεόκτιστο.
* Mariailiaki.gr - Θεόκτιστο: Ένα πανέμορφο χωριό μέσα στα καταπράσινα βουνά της Αρκαδίας .

## Πηγές
* *Θεόκτιστο - Πανόραμα, ανθρώπων και χώρου*, Λεύκωμα

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κατηγορία:Δήμος Κλείτορος
Λίμνη Χουβσγκούλ

Η **λίμνη Χουβσγκούλ** (μογγολικά: Хөвсгөл нуур, Höwsgöl núr· κλασική γραφή:, köbsügül naɣur), που επίσης αναφέρεται ως ***Χουβσγκούλ νταλάι*** (Хөвсгөл далай, Höwsgöl dalai· ωκεανός Χουβσγκούλ) ή ***Νταλάι Έετζ*** (Далай ээж, Dalai éj· μητέρα ωκεανός), είναι η μεγαλύτερη λίμνη γλυκού νερού στη Μογγολία σε όγκο και η δεύτερη μεγαλύτερη σε έκταση. Η Χουβσγκούλ Νουούρ αποκαλείται ως η «νεότερη αδελφή των Αδελφών Λιμνών (Λίμνη Χουβσγκούλ και Λίμνη Βαϊκάλη)».

Κατηγορία:Γεωγραφία της Μογγολίας
Κατηγορία:Ενδεικτικός κατάλογος Μνημείων Παγκόσμιας Κληρονομιάς